इंजीनियर्स ने मनाया होली मिलन समारोह
इंस्टीट्यूशनऑफ इंजीनियर्स एवं अलवर इंजीनियर्स एसोसिएशन के संयुक्त तत्वावधान में सोमवार को एमआईए रोड स्थित चैंबर भवन में होली मिलन समारोह आयोजित किया गया। अध्यक्ष केएल शर्मा ने सभी का स्वागत किया। इस दौरान राष्ट्रीय सुरक्षा दिवस भी मनाया गया, जिसके मुख्य वक्ता सुभाष जोशी थे। उन्होंने उद्योगों में अपनाए जाने वाले सुरक्षा मानकों पर प्रकाश डाला। इसके बाद इसी विषय पर प्रश्नोत्तरी भी आयोजित की गई। सही जबाव देने वालों को पुरस्कार दिए गए। इस अवसर पर इंजीनियर्स एसोसिएशन के नवनिर्वाचित पदाधिकारी अध्यक्ष अनिल अग्रवाल, सचिव पीके अग्रवाल एवं कोषाध्यक्ष सीएल योगी को पद की शपथ दिलाई गई। अंत में मानद सचिव ने सभी का आभार व्यक्त किया।
hin_Deva hin_Deva